

# Občina Vitanje

Grajski trg 1, 3205 Vitanje, tel. (03)757-43-50, fax. (03)757-43-51

[**info@vitanje.si**](mailto:info@vitanje.si)**,** [**www.vitanje.si**](http://www.vitanje.si)

NADZORNI ODBOR

LETNO POROČILO O DELU NADZORNEGA ODBORA

OBČINE VITANJE V LETU 2017

FEBRUAR 2017

**Uvod**

Nadzorni odbor (v nadaljevanju NO) Občine Vitanje v sestavi:

* Rančnik Marjana, predsednica
* Hribernik Jože, član
* Jeseničnik Marija, član
* Korošec Urška, član
* Kotnik Roman, član

je bil konstituiran na svoji 1. redni seji dne 11. februarja 2015. V letu 2017 je imel 3 redne seje (4, 5, 6) in je na podlagi Letnega programa dela NO za leto 2017 ter na osnovi veljavne zakonodaje (Zakon o lokalni samoupravi, …) in Poslovnika o delu NO Občine Vitanje, izvedel naslednje nadzore:

* Pravilnost in smotrnost porabe proračuna in zaključnega računa proračuna Občine Vitanje za leto 2016 in sicer:
* Nadzor nad realizacijo proračuna in izvedba nadzora o sestavi in preveritve zaključnega računa Občine Vitanje za leto 2016
* izvedba nadzora nad realizacijo pogodb sklenjene po javnih razpisih za 2016
* pravilnost in smotrnost porabe sredstev iz občinskega proračuna
* pravilnost in smotrnost porabe sredstev iz občinskega proračuna dane javnim in zasebnim organizacijam, ustanovam in zavodom,

S tem je v celoti izpolnil letni program dela.

V navedenih nadzorih je NO ugotavljal predvsem pravilnost porabe proračunskih sredstev in smotrnost oziroma gospodarnost porabe. Končno poročilo NO pregleda zaključnega računa proračuna Občine Vitanje za leto 2016 je NO sprejel na svoji 4. redni seji, dne 22.03.2017 in ga dostavil v vednost županu Občine Vitanje Polutnik Mirku in pa predstavil na Občinskem svetu.

Za nadzore, ki so potekali tekom leta 2017 in sicer po 22.03.2017 so bili narejeni Delovni osnutki poročil in poslani v vednost in izjasnitev nadzorovanemu subjektu in sicer Občini Vitanje.

Na 6. Redni seji NO, dne 18.12.2017 je bil sprejet Poslovnik Nadzornega odbora, kateri je bil noveliran na podlagi priporočil Ministrstva za javno upravo.

NO v letu 2017 ni prejel pobud za izvedbo dodatnega nadzora.

Porabo sredstev NO v letu 2017 bo pripravilo računovodstvo Občine Vitanje. Sredstva so bila porabljena ob upoštevanju Pravilnika o plačah, sejninah in drugih prejemkih občinskih funkcionarjev in članov delovnih teles občinskega sveta ter članov drugih občinskih organov Občine Vitanje ter ob upoštevanju proračuna Občine Vitanje.

**ZAKLJUČEK**

Nadzorni odbor Občine Vitanje je realiziral vse nadzore, ki jih je predvidel v programu dela za leto 2017, ne glede na to, da bodo določena poročila postala »končna« v letu 2018.

Pri svojem delu, predvsem pa pri dostopu do dokumentacije in do evidenc NO ni imel težav. Manjši problemi nastajajo glede časovne uskladitve nadzorov, ker so vsi člani NO zaposlene osebe in se je težko uskladiti tudi glede sklepčnosti sej.

Predsednica NO

Marjana Rančnik